John Millington Synge

**John Millington Synge**, nado en Rathfarnham o 16 de abril de 1871 e finado en Dublín o 24 de marzo de 1909, foi un dramaturgo, poeta, prosista e recompilador de folclore irlandés. É unha figura clave no renacemento literario irlandés e un dos fundadores do Abbey Theatre. É coñecido sobre todo pola súa obra *The Playboy of the Western World*, que causou disturbios en Dublín durante a súa estrea no Abbey Theatre.

Aínda que proviña dun ambiente de clase media protestante, os escritos de Synge refírense principalmente ao mundo dos campesiños católicos da Irlanda rural e co que el consideraba o paganismo esencial do seu punto de vista sobre o mundo.

Synge padeceu a enfermidade de Hodgkin, unha forma de cancro daquela intratable. Faleceu poucas semanas antes do seu 38.º aniversario.

## Legado 
As obras de Synge axudaron a establecer o estilo do Abbey durante as seguintes catro décadas. O estilizado realismo da súa escritura reflectíase no sistema de interpretación ensinado na escola do teatro, e as obras sobre a vida campesiña foron o principal ingrediente do repertorio ata finais da década de 1950. Sean O'Casey, o seguinte dramaturgo principal que escribiu para o Abbey, coñecía ben a obra de Synge e intentou facer coas clases traballadoras dublinesas o que o seu predecesor fixera cos pobres das zonas rurais.

A crítica Vivian Mercier atopouse entre os primeiros que recoñeceron a débeda de Samuel Beckett con Synge. Beckett era un membro regular do público que acudía ao Abbey na súa mocidade e admirou en particular as obras de Yeats, Synge e O'Casey. Mercier sinala paralelismos entre as figuras de Synge de vagabundos, mendigos e campesiños, e moitas das personaxes das novelas e obras dramáticas de Beckett.

A casa de Synge nas illas Árann foi restaurada para convertela en atracción turística. Cada verán dende 1991 celébrase anualmente no lugar de Rathdrum (Wicklow), unha "Escola de Verán Synge".

## Obra 
* *In the Shadow of the Glen*, 1903
* *Riders to the Sea*, 1904. Adaptada ao galego como *Xinetes para o mar* por Antón Villar Ponte.
* *The Well of the Saints*, 1905
* *The Aran Islands*, 1907
* *The Playboy of the Western World*, 1907. Adaptada ao galego como *O mozo que chegou de lonxe (A cantiga de Cristobo Alveiros)* por Alberto Avendaño.
* *O casamento do latoeiro* (''The Tinker's Wedding*), 1908. Traducida ao galego por Ramón de Valenzuela.
*  *Poems and Translations*, 1909
* *Deirdre of the Sorrows* 1910
* *In Wicklow and West Kerry*, 1912
* *Collected Works of John Millington Synge* 4 volumes, 1962–1968
** Volume 1 *Poems*, 1962
** Volume 2 *Prose*, 1966
** Volumes 3 e 4 *Plays*, 1968

## Notas 
## Véxase tamén 
### Bibliografía 
* Greene, David H. & Stephens, Edward M. "J.M. Synge 1871-1909" (The MacMillan Company, Nova York 1959)
* Igoe, Vivien. *A Literary Guide to Dublin*. (Methuen, 1994) ISBN 0-413-69120-9
* Kiely, David M. *John Millington Synge: A Biography'' (Nova York, St. Martin's Press, 1994) ISBN 0-312-13526-2
* McCormack, W. J. *Fool of the Family: A Life of J. M. Synge* (New York University Press, 2001) ISBN 0-8147-5652-2 
* Mercier, Vivian, *Beckett/Beckett* (OUP 1977) ISBN 0-19-281269-6
* Ryan, Philip B. *The Lost Theatres of Dublin*. (The Badger Press, 1998) ISBN 0-9526076-1-1
* Synge, J.M.. The Complete Plays. 1st. Nova York: Vintage Books, 1935.
* Synge, J.M.; "The Aran Islands" editada cunha introdución de Tim Robinson (Penguin 1992) ISBN 0-14-018432-5

### Ligazóns externas 
* Synge na Biblioteca Irlandesa Princesa Gracia